Lentotuulivoima

Lentotuulivoima (korkealla toimiva tuulivoima) on kehitteillä oleva tekniikka tuottaa tuulienergiaa satojen metrien korkeudessa, jossa tuulennopeus on suuri. Leijuva tuuliturbiini voi olla leijassa ja turbiinin tuottama energia voidaan siirtää maahan johtoa pitkin, joka samalla pitää leijan kiinni.Uusi tuulivoimala nousee leijan tavoin yläilmoihin, Tekniikka&Talous 17.6.2010  Generaattori voi olla myös maassa ja leija pyörittää generaattoria kiskomalla köyttäSähköä ilmasta, Rajapinta 4/2012 .

Leijapurjeita täytetään myös vähentämään valtamerialusten polttoaineen kulutustaLeijat valtameren yllä, Tekniikka&Talous 27.8.2008.

Ensimmäinen alan kansainvälinen konferenssi pidettiin 2010 Stanfordin yliopistossa ja toinen Leuvenissä, Belgiassa vuonna 2011Introduction, FinHawe .

 Tekniikat 

Lentotuulivoiman jakaantuminen erilaisiin tekniikkoihin generaattorin sijainnin mukaan:
 generaattori maassa (engl. ground-based generation)
 generaattori lentävässä siivessä (engl. airborne generation)

Periaatteet voidaan jakaa siiven rakenteen mukaan:
 kova siipi ja
 pehmeä siipi

Lisäksi on ilmaa kevyempiä lentotuulivoimalan rakenteita.

 Termejä 

Englanninkieliset termit:
 High-altitude Wind Power, HAWP – lentotuulivoima, korkealla toimiva tuulivoima
 High-altitude Wind Energy, HAWE
 Airborne wind turbine – Lentotuuliturbiini
 Airborne wind energy, AWE – Lentotuulienergia
 Kite energy – Leijaenergia

 Vertailu perinteiseen tuulivoimaan 

Tuuli on korkealla voimakkaampaa, tasaisempaa ja jatkuvampaa, joten lentotuulivoimala voi toimia perinteistä maanpinnalle sijoitettua tuulivoimalaa tehokkaammin. Lentotuulivoimala ei tarvitse järeitä tornirakennelmia. Suurempi tuulen nopeus kasvattaa saatavaa tehoa kolmannessa potenssissa eli kaksi kertaa nopeammasta tuulen virtauksesta saadaan kahdeksan kertaa enemmän tehoa, jos muut olosuhteet säilyvät samoinaTuulen energiasisältö vs. tuulen nopeus, Suomen Tuulivoimayhdistys ry .

Megawatin tehon tuottamiseen tarvitaan noin 100 neliömetrin leija (5 m · 20 m). Vastaavasti megawatin tehoinen maassa seisovassa tuulivoimalassa on noin 100 m korkea torni ja halkaisijaltaan 30 m roottoriTuulivoimatekniikka , Suomen Tuulivoimayhdistys ry .

 Lähteet 

 Aiheesta muualla 
M.L. Loydin klassinen lentotuulivoiman esittelevä artikkeli vuodelta 1980 
Tuulta riittää tuottamaan koko maailman tarvitsema energia, CO2-raportti 10.09.2012
Tuulivoimala lentää kuin leija, Tekniikka&Talous 27.12.2011 

Alan toimijoita
KitePower, TU Delft (Delftin tekninen yliopisto) 
ERC HIGHWIND, KU Leuven (Leuvenin katolinen yliopisto)
FinHawe, Tampereen teknisen yliopiston lentotuulivoiman tutkimusryhmän sivusto 
SwissKitePower, Sveitsi 
Ampyx Power, Hollanti 
Makani Power, USA 
Alula Energy Oy, Suomi 

Luokka:Tuulivoima